Tartu Puškini-nimeline Tütarlaste Gümnaasium

Tartu Puškini-nimeline Tütarlaste Gümnaasium (vene keeles Юрьевская женская гимназия им. А. С. Пушкина"В сердце — с русской культурой" veneportaal.ee/Молодежь Эстонии) oli Tartus Pepleri tänaval aastatel 1899–1909 ja seejärel Riia tänaval 1909–1919 tegutsenud kool"Тарту нужен Русский лицей" Молодежь Эстонии, 28.11.06.

Gümnaasiumis õppisid Hella Wuolijoki, Alma Ostra-Oinas, Adele Pärtelpoeg, Ella Jaakson, Emma Asson (lõpetas kuldaurahaga), Hilda Kelt, Annemarie Behrens, Juulie Waher (pärast abiellumist Jaan Sarvega Juulie Sarv, lõpetas kuldaurahaga) ja paljud teised Eesti kultuuritegelased. Aastatel 1914–1917 õppis tütarlaste gümnaasiumis Betti Alver. 

Oma poistekooli juhtimise kõrvalt andis Puškini-nimelises tütarlaste gümnaasiumis usuõpetust Hugo Treffner"Hugo Hermann Fürchtegott Treffner (1845-1912)" Kultuurilooveebis "Kreutzwaldi sajand". Aastatel 1903–1918 töötas seal õpetajana Oskar KallasAuvilistlased EÜS-i kodulehel.

1909. aastal anti senine Puškini tütarlaste gümnaasiumi hoone Pepleri tänaval Jurjevi Õpetajate Seminari käsutusse. Aastatel 1909–1919 tegutses kool aadressil Riia tänav 25 (toona Riia 121), 1919. aastal evakueeriti aga Esimese maailmasõja eest Voroneži ja lõpetas tegevuse Tartus.

Tartu Puškini Gümnaasium pidas end Tartu Puškini-nimelise Tütarlaste Gümnaasiumi järeltulijaks ning seega Tartu vanimaks kooliks.

Viited

Kirjandus
 Ponomarjova, Galina. "Pildikesi vene gümnaasiumist: Hella Wuolijoki-Murriku meenutused 1899. a. avatud Tartu Puškini nim. tütarlastegümnaasiumist, kus ta õppis 1901–1904". Haridus 1/2000, lk 61–63
 Neborjakina, Viktoria. "Kui tahad olla õnnelik, siis ole!" – Rmt: 21. sajandi haridus – kas haridus kõigile? 28. ja 29. jaanuaril 2005 Tallinnas toimunud konverentsi ettekannete kogumik. Tallinn, 2005, lk 189–194

Välislingid
 Eduard Selleke ajaloolised fotod

Kategooria:Tartu endised koolid